cyanic-selkie/wikianc huggingface dataset:
Ksenia Aleksandrovna av Russland
Krig, revolusjon og eksil
På Krim blev Ksenia vitne til bolsjevikenes maktovertagelse, og senere nyheten om mordet på hennes to brødre og andre slektninger. Under oppholdet på Krim ble hun og familien utsatt for flere husundersøkelser og de var ofte i overhengende livsfare.
I 1919 forlot hun sammen med sin mor Russland for alltid, og slo seg etterhvert ned i England.
Siste år
I England levde Ksenia alene. Hendes mann bodde i Frankrike. Hun fikk av sin fetter, kong George V av Storbritannia, lov til å bo i noen av kongefamiliens eiendommer, og han gav henne også en pensjon. Hennes mor døde i 1928 og det innbrakte Ksenia en del penger fra salget av morens bolig Hvidøre, og fra hennes smykker.
Ksenia døde i 1960 og ble etterfølgende begravd med sin mann, som var død i 1933, i Frankrike.
Barn
Aleksander og Ksenia fikk syv barn. Ingen av barna inngikk standsmessige ekteskap.
Ingebrigt Bjørø
Ingebrigt Bjørø (født 17. juni 1879 i Austevoll, død 8. februar 1944) var en norsk politiker og stifter av Kristelig Folkeparti.
Bjørø var selvstendig næringsdrivende i Os, og var aktiv i lokalpolitikken der. Han var medlem i Os kommunestyre og styreformann i Os sparebank, samt aktiv i kirkelige organisasjoner som Indremisjonen og Kinamisjonen.
Bjørø tok initiativ til Kristelig Folkeparti i 1933 etter stridigheter rundt nominasjonskampen til Venstres liste i Hordaland, der Nils Tveit fikk den antatt sikre fjerdeplassen. Kristenfløyen i Hordaland Venstre ønsket heller å få Nils Lavik nominert, og dannet dermed sitt eget parti, med Lavik på førsteplassen. I stortingsvalget 1933 lykkes KrF å få inn Lavik på Stortinget på Tveits bekostning.
Ingebrigt Bjørø satt som leder av KrF frem til 1938, da vervet gikk over til Lavik.
Runemagick
Runemagick er et svensk death- og doom metal-band dannet i 1991.
Takeda-klanen
Takeda-klanen var en berømt daimyō-familie i Japan over Kai-provinsen i heinan- og sengoku-periodene. Takedaene var etterkommere av Seiwa-keiseren, og en del av Minamoto-klanen. Takeda-klanen er særlig berømt for Takeda Shingen.
Malakittgrønn
Malakittgrønn er en grønn anilin-forbindelse som anvendes som soppdrepende middel for fisk. Middelet er forbudt ettersom det mistenkes å være kreftfremkallende.
De Tomaso Pantera
De Tomaso Pantera er en sportsbil fra den italienske bilprodusenten De Tomaso. Modellen ble produsert fra 1971 til 1996, og navnet «Pantera» er italiensk for panter. Bilen var designet av Tom Tjaarda, og erstattet den tidligere De Tomaso Mangusta.
Historie
De første eksemplarene var utstyrt med en 5.8-liters Ford Cleveland V8-motor, som hadde en effekt på 330 hk. Denne var koblet til en femtrinns manuell girkasse fra ZF. Skivebremser på alle fire hjul var standard, og en 1971 Pantera kunne akselerere fra 0-100 km/t på 5.5 sekunder.
Sent i 1971 begynte Ford å importere Pantera for salg på det amerikanske markedet gjennom sine Lincoln-forhandlere. De første 75 bilene var europeiske utgaver, og kjennetegnes med sine trykknapp-dørhåndtak og håndbygde Carrozzeria Vignale-karosserier. Totalt 1 007 eksemplarer kom til USA det første året. Dessverre var disse bilene dårlig bygget, og flere modeller brøt sammen under testing på Fords egen testbane. Rustbeskyttelsen var ikke-eksisterende tidlig på 1970-tallet, og passformen var svært dårlig.
I 1972 ble flere endringer gjennomført, og en ny Cleveland-motor med lavere kompresjon ble brukt for å oppfylle amerikanske utslippskrav. Luksusmodellen «Lusso» (Pantera L) ble også introdusert dette året, med store, svarte støtfangere og en 248 hestekrefters Cleveland-motor.
I 1975 avsluttet Ford importen av Pantera, etter å ha solgt omkring 5 500 eksemplarer. De Tomaso fortsatte å bygge modellen, og et lite antall eksemplarer ble parallellimportert til USA på 1980-tallet. Totalt ble 7 135 Pantera bygget.
Andrej Bobrov
Andrej Jurijevitsj Bobrov (russisk Андрей Юрьевич Бобров, født 13. juli 1964) er en russisk tidligere skøyteløper som representerte Sovjetunionen.
Jimmy Delaney
James «Jimmy» Delaney (født 3. september 1914, død 26. september 1989) var en skotsk fotballspiller, som hadde en spillerkarriere som strakk seg over 24 år.
Andrej Bobrov
Bobrov ble juniorverdensmester etter distanseseire på 3,000 meter, 1,500 meter og 5,000 meter i mars 1983 i Sarajevo i daværende Jugoslavia. I romjula samme år gikk han flere gode løp på Medeo, og 28. desember 1983 gikk han til topps på adelskalenderen, som den yngste siden Per Ivar Moe i 1964, og som den første med en poengsum under 160 poeng. Med serien 38,0 – 1.53,22 – 6.58,89 – 14.05,91 fikk han 159.894 poeng. Han beholdt førsteplassen på adelskalenderen i snaue tre måneder (86 dager) inntil landsmannen Viktor Sjasjerin overtok den igjen den 23. mars 1984. Bobrov hadde ingen suksess som skøyteløper i internasjonale mesterskap i seniorsammenheng.
Jimmy Delaney
Han kom til Celtic i 1933, og var i klubben i 13 år. Han spilte 305 ligakamper for Celtic. I 1937 vant han den skotske cupen.
Andrej Bobrov
Internasjonale mesterskap
Olympiske leker (Vinter) deltatt i ett OL ved en konkurranse.
Jimmy Delaney
I 1946 ble 31 år gamle Delaney kjøpt av Manchester United-manager Matt Busby for £4 000. Dette var Busbyes første, og overraskende, kjøp i Manchester United. Han vant FA-cupen i 1948 med United, før han i 1950 flytta tilbake til Skottland og Aberdeen. Da hadde han spilt 184 kamper og scora 28 mål for Manchester United.
Andrej Bobrov
Internasjonale mesterskap
EM på skøyter deltatt i 2 EM.
Jimmy Delaney
Han var i Aberdeen i en sesong, og spilte 31 kamper og scora syv mål, før han gikk til Falkirk FC|Falkirk. Etter tre sesonger ble han kjøpt av irske Derry City for £1 500. Da var han 39 år gammel, og han vant den irske cupen i 1954. I 1955 dro han til Cork Athletic som spillende manager. Han avslutta karrieren sesongen 1956/57 i Elgin City i Skottland. Han spilte 15 landskamper for og scora seks mål.
Arthur Fiedler
Arthur Fiedler (født 1894, død 1979) var en amerikansk dirigent. Han grunnla i 1924 Boston Sinfonietta. Han var også dirigent for Boston Pops Orchestra fra 1930. Han dirigerte pops-konsertene i over 40 år.
Hans plateinnspillinger med orkesteret av både klassisk og lettere musikk har solgt i over 50 millioner eksemplarer.
Maxime Bouet
Maxime Bouet (født 3. november 1986 i Belley) er en fransk bane- og landeveissyklist. Han sykler for Fortuneo-Samsic.
De Tomaso Vallelunga
De Tomaso Vallelunga er en midtmotorisert sportsbil fra den italienske bilprodusenten De Tomaso, som ble produsert fra 1965 til 1967. Vallelunga var basert på De Tomasos Formel 1-teknologi, og cabriolet-utgaven ble første gang vist på bilutstillingen i Torino i 1963. Bilen ble satt i produksjon (hos Ghia) to år senere, og 53 coupé-utgaver ble bygget.
Vallelunga var en av de første midtmotoriserte bilene i serieproduksjon. Bilen fungerte som inspirasjon for Lamborghini, Ferrari og Lotus, som alle satte midtmotoriserte biler i produksjon kun få år senere.
Motoren var en 1.6-liters (1 592 ccm) rekkemotor med fire sylindre fra Ford, som leverte en effekt på 104 hk. Den lille bilen veide kun 585 kilo, og hadde uavhengig hjuloppheng på alle hjul.
Fylkesvei 656 (Vest-Agder)
Fylkesvei 656 i Vest-Agder gikk mellom Kollevoll og Rosfjord i Lyngdal. Veien var 18,9 km lang.
2019 ble veien erstattet av fylkesvei 472 og fylkesvei 480.
Smart Wings
Smart Wings er et lavprisflyselskap med base i Praha, hovedstaden i Tsjekkia. Det flyr til en rekke feriedestinasjoner hovedsakelig i Europa slik som Khaniá, Korfu og Burgas.
Historie
Selskapet ble opprettet og startet flyvninger i 2004. Per dags dato eies det av Travel Service, som i sin tur delvis eies av Icelandair Group.
Øivind Andersen
Øivind Andersen (født 12. oktober 1944) er professor i klassiske fag (gresk og latin) ved Universitetet i Oslo. Han ble cand. philol. i 1973 ved Universitetet i Oslo (med fagene filosofi, latin samt gresk hovedfag). Han ble så Dr. philos. i 1976 ved samme sted med avhandlingen ''Paradeigmata. Beiträge zum Verständnis der Ilias'' om Homers Iliade.
I 1978–79 var han førsteamanuensis i antikkens historie ved Historisk institutt, Universitetet i Oslo. Så i perioden 1980–1996 var han professor i klassiske fag ved Historisk institutt, Universitetet i Trondheim. Fra 1997 var han så professor i klassisk filologi ved Universitetet i Oslo. Han var redaktør for tidsskriftet Symbolae Osloenses i perioden 2005–13.
Andersen er en kjent formidler av den antikke arv i norsk offentlighet i tillegg til sine faglige bidrag. Han var styrer for Det norske institutt i Athen fra 1989 til 1993.
Boken I retorikkens hage ble gitt ut første gang i 1995, og er nå på sitt 5. opplag. Boken er også oversatt til tysk (ISBN 9788200219699).
Han er også medlem av styret til Abelprisen.
Federal Reserve Bank of Philadelphia
Federal Reserve Bank of Philadelphia er en av sentral­bankene i det amerikanske sentralbank­systemet Federal Reserve. Banken holder til i Philadelphia i Pennsylvania, og dekker den østre delen av Pennsylvania, søndre del av New Jersey og hele Delaware. Bankens president er Charles I. Plosser.
Federal Reserve Bank of Philadelphia publiserer rapporten Survey of Professional Forecasters kvartalsvis. Denne rapporten regnes som en viktig kilde til landets forventede økonomiske utvikling.
Vasilij Zajtsev
Vasilij Grigorjevitsj Zajtsev (russisk: Васи́лий Григо́рьевич За́йцев) (født 23. mars 1915, død 15. desember 1991) var en sovjetisk skarpskytter fra Uralfjellene i Russland. Under andre verdenskrig drepte han 225 soldater og offiserer fra de tyske og tyskernes alliertes styrker under slaget om Stalingrad. Han drepte også 11 fiendtlige snikskyttere. Da krigen var slutt hadde Zajtsev drept 242 fiender, men noen kilder hevder at det tallet kan ha vært over 400.
Vasilij Zajtsev ble født i Jeleninskoje og vokste opp i Uralfjellene. Navnet Zajtsev stammer fra ordet «hare» (zajats) på russisk. Før han kjempet i slaget om Stalingrad tjenestegjorde han i Den russiske marinen. Senere meldte han seg frivillig til å kjempe mot tyskerne i Stalingrad. Han kjempet i Den røde armés 62. hær. Han kjempet i kamper til januar i 1943 hvor han ble skadet av en granat fra bombekaster. Han klarte seg og fortsatte, og fikk kapteins grad på slutten av krigen.
Konsistoriet juni 1979
Konsistoriet juni 1979 var det første konsistorium hvor pave Johannes Paul II kreerte kardinaler. Det ble holdt 30. juni 1979 i Vatikanet.
Det ble kreert femten kardinaler, hvorav en in pectore, det vil si at hans navn ble holdt hemmelig. Ved konsistoriet juni 1991 ble det annonsert at dette var Ignatius Kung Pin-mei fra Folkerepublikken Kina.
Rosersberg
Severdigheter
Rosersbergs slott ble bygd av familien Oxenstierna i perioden 1634–1638. Rosersbergs slott ble kongelig i 1762, da det kom i Karl XIIIs eie (da hertug). Karl XIV Johan er den siste kongen som har bodd på slottet. På Rosersbergs slott overnattet også Etiopias keiser Haile Selassie da han besøkte Sverige i 1954.
Kommunikasjoner
I Rosersberg er det en pendlertogstasjon og flere bussholdeplasser. Følgende linjer finnes:
Alfred Nyström
Gustaf Alfred Nyström (født 11. mars 1844 i Medevi i nordvestre Östergötland, død 15. februar 1897 i Djursholm) var en svensk skulptør. Han var gift med Dagmar Weber fra Danmark.
Barne- og ungdomsår
Faren Gustaf Nyström var smed ved Medevi brunn, der moren også arbeidet. Da Alfred Nyström var fem år, flyttet familien til herregåden Kyleberg i Svanshals socken sør for Tåkern. Herregården var eid av general Edenhjelm, men ble i 1850 solgt til Charlotte och Axel Dickson, som senere fikk stor betydning som meséner for Alfred Nyström. Med fattige foreldre måtte Alfred Nyström begynne å arbeide tidlig, blant annet som smed.
Utdanning og verk
Fritidsinteressen for tegning, oppmuntret av herreskapet Dickson, fikk ham til å reise til Stockholm, der han i 1866 ble elev ved Konstakademien med skulptøren Johan Peter Molin som lærer. Han beundret den danske nyklassisistiske skulptøren Bertel Thorvaldsen og ble inspirert av kunsthistorikeren Lorentz Dietrichson. Han omgikkes August Strindberg og ble kalt Albert i Strindbergs selvbiografiske roman Tjänstekvinnans son. I 1870 fikk han oppdraget å lage dens statuen bronsebelagt zink av Bellman som Strindberg satt modell for. Verket ble avduket i 1872 på Hasselbacken på Djurgården. Dette var Nyströms debutverk og fikk god mottakelse. En kopi står i Kräftriket der Bellman ser ut over Brunnsviken.
Han studerte i München i 1872–1875, arbeidet 1875–1884 i Roma, oppholdt seg en kort tid i Danmark og vendte i 1885 tilbake til Stockholm, der han arrangerte en utstilling med sine egne verk. Noen av disse var utkast som har aldri fikk bestillinger på. I 1885 ble han agré og i 1889 medlem av Konstakademien.
Alfred Nyström var også opptatt av å redde naturmiljøet omkring innsjøen Tåkern, som var truet av et foreslått innsjøsenkningsprosjekt, som Göran Bergengren har skrevet om.
Nyström hadde en beundrer i Anton Ridderstad, grunnlegger av Östergötlands läns museum. På sin gård Berga i Linköping anla Ridderstad en skulpturpark der Nyström fikk en hedersplass.
Elizabeth Lanza
Elizabeth Lanza (født 1951 i USA) er en norsk lingvist, og professor i lingvistikk ved Universitetet i Oslo. Lanza forsker særlig på tospråklighet. Hun er datter av en amerikansk far og en fransk mor, og oppvokst i USA, India og Marokko. Hun har bodd i Norge siden 1976.
Hun tok doktorgraden i 1990 ved Georgetown University, USA.
I 2013 ble hun valgt inn i Det Norske Videnskaps-Akademi i gruppe for filologi og språkvitenskap
Ottar Helge Johannessen
Ottar Helge Johannessen (1929–2010) var en norsk grafiker og maler.
Han hadde en viktig plass i den norske grafikkhistorien, både som kunstner, pedagog og organisasjonsmann.
Kunstnerskap
Johannessen var utdannet ved Statens håndverks- og kunstindustriskole og Statens kunstakademi. Han hadde sin debututstilling i 1954.
Som grafiker og tusjmaler var han ensomhetens skildrer fremfor noen i norsk billedkunst. Med urokkelig konsekvens har han dokumentert det moderne menneske i en fremmedgjort og nådeløs verden, skremt og utstøtt, bastet og bundet, plassert på en øde strand, blant ødelagte byer og forrevne klipper, i en ensom manesje eller på et torg, omgitt av flagrende skjemaer og uforståelige tegn.
Lærer
Ved siden av sitt eget kunstnerskap underviste Johannessen i kunst fra 1958 til 1995:
Norske sedler og frimerker
Johannessen var i mange år konsulent for Norges Banks seddeltrykkeri og Postverkets frimerkeproduksjon, og sto for tekstutforming og arrangement av mere enn et halvt hundre frimerker.
Blant frimerkene som han formga for Postverket var fire representert på Norsk Form s og Maihaugen s felles sommerutstilling i 1997, som også ble vist i Bergen i 1998.
Innkjøp og utstillinger
Nærmere 40 av hans arbeider er innkjøpt av Nasjonalgalleriet og Museet for Samtidskunst. Han har også stilt ut i en rekke land.
Utsmykninger
Han er innkjøpt av Nasjonalgalleriet, Riksgalleriet (Museet for Samtidskunst), Bergen Billedgalleri, Christianssands Billedgalleri, Norsk kulturråd, Kunst på Arbeidsplassen, Landslaget Kunst i Skolen, Norges Bank, Mandal kunstforening, Farsund kunstforening, Ringerikes kunstforening, Statens museum for kunst, København, Norodny Galleri, Praha, The Fine Arts Gallery of San Diego, USA, Oregon State University, USA, The Dittman Collection, USA, Nasjonalmuseet i Reykjavik, Galleri A.S.I, Reykjavik, Vlidicich, Lidice, Tsjekkoslovakia og Galleri Numero, Firenze, Italia.
Kaprolaktam
Kaprolaktam er et mellomprodukt ved tilvirkning av nylon, med trivialnavnet nylonsalt. Kjemisk sett er det heksametylendiaminadipat med formelen C6H11NO.
Helsefare
Noe helseskadelig ifølge forsøk med rotter, dog ikke kreftfremkallende. Innånding av damp kan gi luftveisirritasjon, svakt nerveskadende. Innånding av små mengder pulver ikke så farlig.
Nedbrytes i naturen til 80…100 % innen 31 dager.
T.A.T.u.
t.A.T.u. (russisk: Тату) var en russisk jente-popduo som besto av Lena Katina og Julija Volkova.
Mergim Hereqi
Mergim Hereqi (født 12. november 1992) er en norsk fotballspiller. Han spiller for tiden for Drammen FK. Han har tidligere spilt for Strømsgodset, Lillestrøm, FK Tønsberg, Ørn-Horten og Birkebeineren. For Godset spilte han én seriekamp, da han ble byttet inn mot Tromsø 21. juni 2009. Med denne debuten ble han historiens yngste i Tippeliga-sammenheng for Strømsgodset Toppfotball. Rekorden er senere slått av Martin Ødegaard. Etter 2009-sesongen signerte Hereqi for Lillestrøm Sportsklubb. I 2011 gikk han til FK Tønsberg, men var sterkt ønsket av Ørn-Horten midtveis i sesongen og Hereqi signerte for Ørn-Horten. Etter to år i FK Ørn-Horten signerte han i januar 2013 en ettårskontrakt med Birkebeineren, men oppholdet i Birkebeineren var preget av skader. I mars 2016 signerte han for Kvik Halden Fotballklubb.
T.A.T.u.
Jentene ble de første årene markedsført som et lesbisk par. I desember 2003 kom det frem at det hadde vært en markedsstrategi av manager Ivan Sjapovalov. Duoen var opprinnelig kalt ТАТУ (Tatu). Da de ble populære i andre land, ble det oppdaget at det allerede var et australsk band med det navnet, og gruppen forandret navnet til t.A.T.u.
Duoen har blitt mye omtalt i pressen, blant annet på grunn av musikkvideoene som ofte har blitt sensurert. Et eksempel er sangen «Prostye Dvizjenija»/«Simple Motions».
Mergim Hereqi
Hereqi har totalt 14 kamper for Norges U15-, U16- og U17-landslag. Han er født i Ørebro i Sverige.
Danske sagnkonger
Danske sagnkonger er den forhistoriske danske kongerekke. Denne artikkelen er kategorisert etter kilde, og deretter en usikker, unøyaktig, fantasifull kongerekke fra Skjold til historisk tid.
Der er ikke noen jevn overgang fra sagnkongene til den historiske tid ettersom kildene er av svært forskjellig kvalitet. De skriftlige kildene er av god kvalitet fra 804 til 864, skrevet av folk som hadde en utdannelse og som visste mer enn hva de skrev ned; omvendt så mangler de skriftlige kilder helt i tiden fra år 903 til omkring år 930, det vil si i den perioden hvor Helge, som skal ha kommet fra Sverige, blant annet var Danmarks konge. Der er også usikkerhet om de første år av Knut den mektiges kongstid.
Rekken av forhistoriske konger forvirres av at Danmark/danernes rike besto av et stort og flere mindre kongeriker, spesielt i delområder som i dag er Norge og Sverige, men det er også forvirrende at danske konger hadde danske riker, også selv om landet var England.
Beowulf-kvadet
Liste fra Beowulf-kvadet med endringer etter de nordiske sagn da kvadet er en bearbeidelse av nordisk materiale som Rolf Krakes saga:
Nordiske sagn
Liste fra nordiske kilder:
Historisk tid. Franske kilder
Historisk tid slutter igjen.
Islandsk slektsliste
Mange gamle slektslister er upålitelige da de regner med rene sagnfigurer.
Konger av Sjælland: Her følger Leivs seks sønner. Alle med navn som ender på -leiv.
Konger av det samlede Gotland, eller «Danmark»
200 års lakune!
Budle-Dynastiet:
Lodbrogdynastiet: (Rekkefølge ukjent, startes med Regnar. Noen årstall er konstruerte.)
«Benløs»-dynastiet: (Herfra og til etter Harald Blåtann er årstallene forhåpentlig korrekte +- 2 år. Kilder savnes)
Jelling-Dynastiet:
Fylkesvei 7666
Fylkesvei 7666 går mellom Sommarøya og Oppmyre i Øksnes kommune.
Frem til 2019 hadde veien betegnelsen fylkesvei 933.
Landvikvannet
Landvikvannet er en innsjø i Landvik i Grimstad kommune, med både ferskvanns- og saltvannsfisk.
Landvikvannet har vært tilknyttet havet (Skagerrak) via Reddalskanalen siden 1877. Vannet har maks dybde på 25 meter, og har ikke oksygeninnhold under fire-fem meters dybde. Ned til to meters dybde er vannet ferskvann, men under dette øker saltinnholdet, og på 20 meters dyp er det mer enn 20 promille salt i vannet.
De vanligste fiskesortene i Landvikvannet er sild, sørv og ørret, men det er også funnet sik, abbor, flyndre og krabbe. Det er ikke påvist sild i noe annet ferskvann i Norge. Forskere vet ikke hvor silda i Landvikvannet gyter, om de gjør det i vannet eller om de reiser ut i havet og kommer tilbake. Genprøver viser at silda skiller seg ut ifra Nordsjøsild.
Informasjonsarkitektur
En utøver av fagdisiplinen kalles en informasjonsarkitekt.
Diskusjon
Helt siden Richard Saul Wurman introduserte begrepet informasjonsarkitekt i 1976, har begrepet informasjonsarkitektur vært gjenstand for tolkning. Noe av grunnen kan nok være at begrepet brukes innenfor ulike fagomåder, og da med noe ulik betydning. For eksempel, innenfor systemutvikling blir informasjonsarkitektur knyttet opp mot virksomhetsarkitektur. Innenfor området webutvikling har omfanget av informasjonsarkitekturen blitt diskutert, ofte referert til som "big IA vs little IA diskusjonen". «Little IA» omfatter da gjerne bare informasjonsstrukturer, inkludert taksonomier, metadata, kontrollerte vokabularer, som gjør det mulig å finne informasjon i nettressurser. «Big IA» tar i tillegg hensyn til brukeropplevelsen og ivaretar dermed brukskvalitetperspektivet av informasjonsdesign.
Aktiviteter og formål
Sentrale aktiviteter innen fagdisiplinen er å gruppere og navngi informasjonselementer og emner, beskrive forskjellige egenskaper ved informasjonselementene og hva som er forholdet mellom dem.
Formålet med aktivitetene er å tilpasse informasjonen til ulike brukere, systemer eller teknologier.
For systemer og teknologier kan formålet være å gjøre informasjonen håndterbar for eksempelvis en søkemotor, publiseringsverktøy og databaser.
Området tilgjengelighet beskjeftiger seg med tilpasning av informasjon både i forhold til brukere og agenter som søkemotorer og tekniske hjelpemidler.
Leveranser
Det typiske utkommet av aktivitetene er en informasjonsstruktur samt retningslinjer for implementering, forvaltning og eierskap.
I de tilfellene der informasjonsstrukturen inngår som en del av et brukergrensesnitt, for eksempel i form av menystrukturen på et nettsted, kan fagdisiplinen overlappe med interaksjonsdesign ved også å beskrive hvordan informasjonsstrukturen er visualisert og hvordan brukeren interagerer med den.
Metodikk
Den skandinaviske tradisjonen innen design med vektlegging av brukskvalitet har hatt stor innvirkning også på norske informasjonsarkitekter.
De fleste utøvere innen fagdisiplinen anvender en form for brukersentrert utvikling i utformingen av informasjonsstrukturer. Metodikken innebærer som regel en iterativ utviklingsprosess der løsningen blir justert underveis på bakgrunn av sluttbrukernes tilbakemeldinger. En vanlig form for en slik brukerinvolvering kalles brukertesting.
Forskjellen på informasjonsarkitektur og annen klassifikasjon
Informasjonsarkitektur skiller seg fra andre typer klassifikasjon, for eksempel taksonomi innen biologi, ved at sluttbrukernes behov eller de forretningsmessige målene med løsningen også blir tatt hensyn til når informasjonen skal klassifiseres.
Informasjonsarkitektur internasjonalt
De fleste internasjonale foraene og miljøene som er etablert innen fagdisiplinen har hatt Internett-tjenester som viktigste fokusområde. Fremst av disse er Information Architecture Institute med 1200 medlemmer innen 60 land (2006). En viktig årlig begivenhet er konferansen «IA Summit» arrangert av American Society for Information Science and Technology.
Utdanning
Utdanning innen for informasjonsarkitektur finnes blant annet på NTNU Gjøvik, hvor det innenfor masterprogrammet tilbys et eget fag, brukerorientert informasjonsarkitektur. Kompetanse på informasjonsarkitektur finnes innen flere utdanningsinstitusjoner, deriblant bibliotekfag ved Høgskolen i Oslo, interaksjonsdesign ved Arkitektur- og designhøgskolen i Oslo, industriell design og datateknikk ved Norges teknisk-naturvitenskapelige universitet og informasjonsfag ved flere institusjoner som Høgskulen i Volda og Universitetet i Bergen.
Konsulentselskaper
Kompetansen innen informasjonsarkitektur er i Norge i stor grad knyttet til konsulentselskaper innen IT-sektoren.
Forskningsmiljøer
De viktigste forskningsmiljøene relatert til fagdisiplinen omfatter Stiftelsen for industriell og teknisk forskning (SINTEF) og Institutt for energiteknikk (IFE). Forskingen er oftest knyttet til relaterte områder som MMI, brukersentrert utvikling og brukskvalitet.
Andre miljøer og arrangementer
Informasjonsarkitektur er beskrevet som satsingsområde for Den Norske Dataforenings faggruppe BITS – Brukervennlige IT-Systemer og er også delvis knyttet til faggruppene Emnekart, Semantisk web og Elektronisk dokumentbehandling – EDOK.
Fagdisiplinen er et hyppig omtalt tema på konferansen Yggdrasil arrangert av Den Norske Dataforening, samt arrangementer i regi av ovennevnte faggrupper.
Ragnarock
Ragnarock var navnet på en serie rockefestivaler som ble avholdt i Oslo tidlig på 1970-tallet. De to første ble arrangert i Holmenkollen 17. juni 1973 og 15. juni – 16. juni 1974, mens den tredje fant sted på Ullevaal Stadion 29. juni 1975.
Bakgrunn
Fra våren 1971 oppsto det en lang rekke utendørskonserter i Oslo-området. Inspirert av Isle of Wight-festivalen (1968–1970) og Woodstockfestivalen i 1969 ble det for første gang arrangert omfattende mønstringer av norske rockeband, jazzorkestre og visesangere på friluftskonserter. I tillegg fant en hel rekke gratiskonserter sted på St. Hanshaugen og på Ekebergsletta. Samtidig oppstod Kalvøyafestivalen på Kalvøya i Bærum; der ble det tatt inngangspenger som gjorde det økonomisk mulig å invitere store, internasjonalt kjente band og artister. (Også på en friluftskonsert på Hovedøya arrangert av Club 7, med rock, jazz og visesang, måtte folk betale for å få innpass.)
Formålet var en konsertfilm
Ideen til Ragnarockfestivalen oppsto internt i Centralfilm AS i Oslo, som ved inngangen til 1973 ønsket å feire sitt 20-årsjubileum. Da konsertfilmen fra Woodstock viste seg å bli en kassasuksess, førte det til tanken på å skape en rockefestival for å produsere en tilsvarende konsertfilm. Ettersom Oslogruppa Christiania Fusel & Blaagress nettopp hadde oppnådd oppmerksomhet og førsteplass på NRKs Norsktoppen med sin opprockede versjon av feleslåtten «Fanitullen», og bandet Saft i samarbeid med felespilleren Sigbjørn Bernhoft Osa krysset folkemusikk med rock, mente filmens regissør Arne Philip Fraas at det ville være et brukbart konsept å lansere «folkrock på norsk grunn» som et bærende og nyskapende element i filmen. Forslaget om å lage en 90-minutters kinofilm vant aksept i Centralfilms styre.
Etter et mislykket forsøk på å få etablert samarbeid med drivkreftene bak Kalvøyafestivalen, Paul Karlsen og Sten Fredriksen, ble det via Polydors sjef, Totto Johannessen knyttet kontakt med Artist Promotion, som var ledet av Stein Robert Ludvigsen. Dermed ble Ludvigsen ansatt som festivalsjef. I et møte mellom Skiforeningens styre, Centralfilms direktør Knut-Jørgen Erichsen og regissør Arne Philip Fraas, ble området rundt Besserudtjernet på Holmenkollen utpekt som festivalarena.
Marshall Equipment ble leid inn fra London. Ettersom forsterkeranlegget var på 13,000 watt, ble det sendt brev til naboene med innlagte gratisbilletter til husets unge, og en oppfordring til de eldre om å holde seg på avstand, eller helst reise vekk, dersom de ikke tålte støy.
Under konserten skulle det filmes fra sju kameraer, hvorav fire fra faste posisjoner som hele tiden var rettet mot scenen, ett fritt kamera, ett som konstant var rettet mot publikum og ett fra helikopter. Seks av de sju fotografene var freelancere, og tre av dem kom fra Tyskland. For å unngå juridiske problemer i etterhånd ble det på billettene opplyst om filmingen, og at en ved å kjøpe billett også hadde akseptert at filmingen fant sted. Det skulle filmes fra kl. 13 til 22.
Folkemusikk og rock
Kombinasjonen av rock og folkemusikk, representert av blant annet bergensbandet Saft og felespilleren Sigbjørn Bernhoft Osa med medbrakte folkedansere, hadde for lengst fått merkelappen folkrock. Det engelske bandet Fairport Convention var en kjent eksponent for genren. I Norge var ideen først tatt opp av Hole in the Wall, med multiinstrumentalisten Rune Walle som frontfigur. Til samspillet med Osa på Ragnarock ble Saft utvidet med Rune Walle på gitar og mandolin.
Fredag kveld var det forhåndssolgt rundt 10,000 billetter til konserten på søndag. Men været viste seg å bli bra, så et sted mellom 30- og 40,000 ungdommer skal ha beveget seg til Besserudtjernet...
Det ble kaldere utover kvelden, og ungdommene begynte å tenne mindre bål, men brannvesenet følte det hadde situasjonen under kontroll og unnlot derfor å gripe inn. Arrangementet fikk god omtale. Det tettpakkede programmet bidro likevel til at en av hovedattraksjonene, Aunt Mary, ikke fikk slippe til.
Det svenske bandet Rockfolket avsluttet festivalen.
Filmprosjektet Ragnarock
1. november samme år hadde filmen premiere i fem norske byer. Filmen, som var regissert av Arne Philip Fraas og produsert av Centralfilm AS, var Norges første helaftensfilm i stereo. I tillegg ble en kopi med fire lydspor fremstilt til bruk på Colosseum kino i Oslo. Filmen mottok stort sett gode anmeldelser og mye presseomtale i landets aviser.
Filmen ble i 2009 utgitt i en samleboks bestående av én DVD og to CD-er.
Plateutgivelser
Fra konserten i 1973 ble det utgitt både en EP, Saft/Osa på Philips og en LP med tittelen Ragnarock 73 Live at Holmenkollen Open Air Concert på platemerket Polydor.
Den originale kinofilmen fra Ragnarockfestivalen i 1973, bestående av én DVD (med 5:1 og stereolyd) og to CD-er, ble 20. april 2009 gjenutgitt som samleboks med et informasjonshefte. Den ene CD-en har remastret lyden fra LPen i 1973, pluss tre bonuslåter fra EPen, mens den andre CD-en består av lydopptak fra konserten i 1974.
Ragnarock 1974
Festivalen i 1974 inngikk i en fem dagers skandinavisk musikkuke for ungdom, hvor det også ble gitt plass til visesang og jazz. Selve Ragnarock i Kollen ble delt i en visekonsert på lørdag og en rockekonsert på søndag. Begge var arrangert av Artist Promotion med Stein Robert Ludvigsen som direktør.
Gitaristen Tore Syvertsen var en nær medarbeider både i 1973 og 1974.
Det ble fraktet omkring ti tonn utstyr opp fra London. Scenen ble bygget opp av de samme materialene som var brukt under konserten året før. Samtidig ble billettprisen satt opp fra 20 til 30 kroner. Festivalen gikk rolig for seg. Arrangøren led økonomisk tap ved at en mengde mennesker forserte gjerdene og snek seg inn uten å betale.
På visekonserten lørdag 15. juni fikk artistene opptre fra en mindre scene, som var bygd på venstre side av Besserudtjernet, mens rockekonserten, søndag 16. juni, ble spilt fra hovedscenen, som lå omtrent på samme plass som sist. Visekonserten på lørdag samlet rundt 3 000-4,000 tilskuere, mens antallet publikummere på rockekonserten var flere enn året før, omkring 30,000. Pjokken Eide var konferansier for visekonserten. Hovedattraksjonen Cornelis Vreeswijk høstet applaus, og Finn Kalvik sang folkevisa «Den svalande vind» og spilte «Oliver møter Stressmann» som duett med Lillebjørn Nilsen. Knutsen & Ludvigsen deltok med sin «Sangerinnevise».
NRK var til stede og gjorde opptak både for radio og fjernsyn. Det ble sendt et innslag i Dagsrevyen samme kveld, mens den 75 minutter lange TV-sendingen gikk på lufta fire dager senere, torsdag 20. juni, kl. 21.15-22.30. NRK TVs opptak ble av rettighetsmessige grunner ikke gjenutgitt og publisert i samleboksen med de to CD-ene og DVD-en i 2009. Arrangementet led under forsinkelser, og spilleskjemaet ble sprengt. Da festivalen dette året var pålagt å slutte klokken åtte, fikk verken Hawkwind, Titanic eller Prudence opptre. Konserten ble avsluttet med Procol Harum, men uten at orgelet deres fungerte.
Ragnarock 1975
På grunn av problemene med å avgrense området rundt Holmenkollen hadde tusenvis av mennesker sneket seg innenfor gjerdene i 1974 uten å ha løst billett. I tillegg hadde Skiforeningen, som drifter Holmenkollanlegget, forlangt en såpass stor prosentandel av brutto billettomsetning at direktør Stein Robert Ludvigsen og hans prosjektleder Bjørn B Jacobsen henvendte seg til Norges Fotballforbund for å første avholde en heldags rockekonsert på gressmatta på Ullevål Stadion for første gang. Avtalen ble inngått, og dermed ble Holmenkollen byttet ut med Ullevaal Stadion, som til da var en uprøvd arena i konsertsammenheng.
Etter flere møter med generalsekretær i Fotballforbundet, Nicken Johansen ble Ullevaal Stadion gjort klart.
PA-systemet (lydanlegget) kom på trailere fra Marshall Equipment i London, og var anlegget Led Zeppelin brukte, et anlegg på 15,000 watt. Scenen ble bygget av snekkere i svingen mot Sognsveien, med publikum sittende på gressmatta. Det var fullt på Ullevål stadion med rundt 12,000 mennesker. Arrangementet gikk etter planen. Dette var den siste av de tre Ragnarock-konsertene.
Charaxes
Charaxes er en slekt av sommerfugler som tilhører den store familien flikvinger (Nymphalidae). De er store, kraftige og fargerike sommerfugler med rask flukt som ofte holder seg oppe i trekronene. Slekten er meget formrik, men det er uvisst i hvor stor grad mengden av former avspeiler tallet på arter. Fordi disse sommerfuglene er store, fargerike, formrike og dessuten gjerne vanskelige å få tak i, er de meget ettertraktet mellom samlere.
Ragnarock
Focus
Hovedattraksjonen var Focus fra Nederland
Sverre Mitsem (1944–2005)
Han tok juridisk embedseksamen i 1972 og var deretter konsulent i Forbrukerrådet frem til 1975.
Mitsem var dommerfullmektig ved Drammen byrett fra 1975 til 1977, herredsrettsdommer ved Asker og Bærum herredsrett fra 1986 til 1991 og lagdommer i Eidsivating lagmannsrett (nå Borgarting lagmannsrett) fra 1991 til august 2002. Han tiltrådte som dommer i Høyesterett 12. august 2002.
Ragnarock
Focus
Foruten de internasjonale stjernene Focus og Edgar Broughton Band, opptrådte også skandinaviske band. Dette var den siste større konserten for Prudence, med blant annet Åge Aleksandersen og Terje Tysland før bandet ble oppløst. Andreas Diesen var konferansier
Charaxes
Utseende
Store (vingespenn gjerne 70 – 120 mm) sommerfugler med påfallende kraftig kropp. De er de kraftigst bygde av dagsommerfuglene, og sterke flyvere. Hodet er stort og bredt, antennene er tynne og minst så lange som halve forvingen. Vingene er gjerne fargerike på oversiden, mens de på undersiden vanligvis er grå eller brune, slik at sommerfuglen ligner et vissent blad når den sitter med sammenslåtte vinger. De har ofte bånd av metallisk grønt eller blått. Forvingene er mer eller mindre trekantede. Bakvingen har oftest ett, to eller flere lange, tynne utskudd langs bakkanten ("stjerter"). Bakkroppen er forholdsvis kort og når bare omtrent halvveis til bakvingens bakkant.
Sverre Mitsem (1944–2005)
Som advokat arbeidet han som advokatfullmektig og advokat ved kommuneadvokaten i Trondheim fra 1977 til 1979 og som advokat ved juridisk avdeling i Landsorganisasjonen, 1981 til 1986.
Charaxes
Utseende
Larvene er kamuflasjefarget, og har ofte to eller flere hornlignende utvekster på hodet.
Ragnarock
Noter
<references group="Note"/>
Sverre Mitsem (1944–2005)
Han var faglig sekretær/juridisk rådgiver i Norsk Journalistlag fra 1979 til 1981.
Mens han var høyesterettsdommer var han også leder av Overskjønnsnemnda etter § 23 i lov om endring i kommunal inndeling, et verv han hadde som varaformann fra mars 1999 og formann fra 2003. Han var formann i Næringslivets Konkurranseutvalg fra mai 2000 og ut 2003.
Charaxes
Levevis
Charaxinae er raske flygere, ofte ganske sky og vanskelige å fange eller studere på nært hold. Disse sommerfuglene besøker sjelden blomster og holder seg mest mellom trekronene, men de kan komme ned til bakken for å drikke fra råtnende frukt, møkk, åtsler eller lignende. Særlig hannene er territorielle og aggressive, og bruker vingenes takkede kanter som våpen når de kjemper i luften. De slåss også om gode matkilder, for eksempel trær der sevje flyter ut. De slående fargene synes bare når sommerfuglene flyr, når de lukker vingene er de som oftest kamuflasjefarget. Larvene lever på forskjellige busker og trær. Den eneste arten som forekommer i Europa, Charaxes jasius, har larver på jordbærtre (Arbutus unedo).
Changsha
Changsha (kinesisk: 长沙; pinyin: Chángshā; ordrett betydning: Lang sabel) er en by på prefekturnivå som er hovedstad i provinsen Hunan i Sør-Kina. Befolkningen innen bygrensene anslås (2006) til 2 131 620, men hele prefekturet har 5,71 millioner innbyggere. Byen ligger ved Xiang-elven, en sideelv til Yangtsekiang.
Charaxes
En overflod av navn
Charaxinae er meget populære mellom samlere, og det har blitt lagt ned mye arbeid i å lete etter «nye» former. Siden mange av artene oppviser stor variasjon, har dette ført til at det er publisert svært mange navn innen denne gruppen. Det er svært usikkert om alle de nær 200 artene man i dag regner med i slekten Charaxes er reelle. Her er det publisert over 700 navn.
Utbredelse
De aller fleste av slektens tallrike former lever i Afrika, men det er også en del arter i Sørøst-Asia, og én art, Charaxes jasius, lever i Sør-Europa.
Changsha
Historie
Fra Han-dynastiets tid stammer også Mawangduigravene. De ble til mellom 186 og 165 f.Kr. Den eldste graven (nr. 2), som ble utgravd i 1970-årene, hadde bevart legemet av den høybårne fruen Xin-Zhui i forbausende god tilstand. I samme grav ble også funnet de eldste kjente versjoner av Laozis Dao-De-Jing. På noen tøyer ble det funnet bruddstykker av verket Zhan Guo Ce, et viktig historieverk fra Han-tiden.
Funnene er blitt publisert i Beijing i 1976 i den 27 kapitler lange Zhanguo zonghengjia shu (arbeider fra forhandlingsskolen i De stridende staters tid).
Yuelu-akademiet (岳麓书院) ble grunnlagt i Changsha i 976 (Song-dynastiet), ble rasert av krig i 1127, og ble gjenoppbygd i 1165. Den fremstående neokonfucianske filosofen Zhu Xi (朱熹) underviste der i 1165. Skolen ble igjen ødelagt av mongolene, men atter istandsatt sent på 1400-tallet (Ming-dynastiet). I 1903 ble det omgjort til Hunans høyskole. Det moderne Hunanuniversitetet er en arvtaker av akademiet.
Mao Zedong, grunnleggeren av Folkerepublikken Kina begynte sin politiske løpebane i Changsha, grunnlaget for hans kommunistiske grunnsyn ble antagelig lagt her. Han var elev ved ''Hunans nr. 1 lærerskole'' fra 1913 til 1918. senere var han lærer og rektor der fra 1920 til 1922. Skolen ble ødelagt under den kinesiske borgerkrig, men er senere blitt restaurert. De tidligere kontorer for Hunans kommunistparti der Mao en gang bodde, er senere blitt et museum som inkluderer Maos bolig og viser fotografier og annet historisk materiale fra 1920-årene.
Under den annen kinesisk-japanske krig havnet Changsha på grunn av sin strategiske posisjon gang på gang i ildlinjen. Det stod fire slag om byen, i 1939, 1941, 1942 og 1944. Byen ble utsatt for store ødeleggelser. Den ble ikke gjenoppbygd før etter grunnleggelsen av Folkerepublikken Kina.
Den tidligere kinesiske statsminister Zhu Rongji ble født i Changsha.
Jernbane
Beijing-Hongkong høyhastighetsjernbane har stoppested her.
Jingguangbanen, som er den konvensjonelle toglinjen mellom Beijing i nord og Guangzhou i sør, har stoppested her. Denne sterkt trafikkerte jernbanelinjen er også innom blant annet Shijiazhuang, Handan, Zhengzhou, Wuhan og Shaoguan.
Vei
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.
Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan, og Chongqing, til den ender opp i Chengdu, hovedstaden i provinsen Sichuan.
Media
Det kinesiske fjernsynsselskapet Hunan Satellit TV har sendinger via satellitt fra hovedkontoret i Changsha. TV-stasjonen når ca. 760 millioner seere.
Norsk misjon
Andre steder i prefekturet Changsha, og i naboprefekturet Yiyang fikk også norske misjonsstasjoner. I Changshaprefekturet ble det grunnlagt en stasjon i fylket Ningxiang i 1904. De norske misjonærene måtte trekke seg ut etter Mao Zedongs utropelse av Folkerepublikken Kina i 1949.
Google Desktop
Google Desktop var en tjeneste utviklet og lansert av internettselskapet Google. Brukeren kunne anvende Google Desktop til å søke etter innhold på sin egen PC.
Den kunne søke i loggene til flere typer programvare, deriblant Outlook Express, Microsoft Word, Microsoft Excel, Microsoft PowerPoint, Internet Explorer, PDF-filer, bilder, Mozilla Firefox og Mozilla Thunderbird.
Swona
Swona (norrønt: Svíney) er en øy i beliggende nord i Pentland Firth og tilhører den skotske øygruppen Orknøyene. Stroma som ligger lengre sør, administreres fra Caithness på det skotske fastlandet. Øya er eid av en bonde fra Orknøyene (2005), men er ikke dyrket. I 1882-1884 ble Swana kortfattet beskrevet av Frances Groomes Ordnance Gazetteer of Scotland som «en øy i South Ronaldshay prestegjeld, Orknøyene, ved inngangen til sundet Scapa Flow fra Pentland Firth (...) er sterkt feid av tidevannsstrømmene i Pentland Firth; og har gitt navn til Wells of Swana, malstrømmen i nærheten.» Øya har tidligere vært bebodd, men er nå forlatt. Den er det eneste stedet i Storbritannia hvor en flokk kjøttfe lever vilt, etter å ha vært isolert fra mennesker i nesten 40 år.
Geografi og geologi
Swana er den nordligste av to øyer i Pentland Firth mellom Orknøyene og Caithness på det skotske fastlandet. Det ligger i den sørlige tilnærmingen til Scapa Flow, vest for South Ronaldsay.
Den ligger i tidevannsstrømmen til Pentland Firth, et tidevannsløp tilstede både i nord- og sørenden av øya, og er kortvarig minimalt ved tidevannsskiftet. Mellom løpene er det en rolig virvel som strekker seg nedover når tidevannet forsterkes. Løpene er godt synlige. Store dønninger kan også være tilstede, spesielt under dårlige værforhold. Når man går inn eller ut av virvlene som krysser løpene, kan selv store kraftige fartøyer skyves ut av kurs, slik er avgrensningen mellom den relativt rolige virvelstrømmen og de hurtiggående tidevannsstrømmene.
Swana er omtrent 2 km lang og omtrent 800 m bred, med en maksimal høyde på omtrent 41 m og et område på omtrent 92 hektar (230 dekar). Den består av gammel rød sandstein med klipper på østkysten.
I 2005 var Swana eid av to Orknøy-bønder, men som ikke drev arbeid på øya grunnet den vanskelige tilgang. Den er registrert som verneområde administrert av SSSI (Site of Special Scientific Interest) grunnet en rekke sjeldne planter. Øya er også beskyttet av EU under programmet SPA (Special Protected Area) grunnet hekkingen til en viktig koloni rødnebbterne som hekker der.
Historie
Øya har sitt navn fra norrønt, Svíney, i betydningen «Svinøya», dokumentert i Orknøyingenes saga. Det er et tilsvarende navn Svínoy på Færøyene, og i Norge er det tallrike navn Svinøy, navn som peker på at øyene har vært benyttet til å sette ut svin (= griser) for å beite i sommermånedene.
Redaksjon
En redaksjon er den person eller gruppe av personer som bearbeider og ordner (redigerer) stoffet i et massemedium.
Swona
Historie
Det er forhistoriske, før-norrøne levninger på øya, i tillegg til restene av nyere husmannsplasser, inkludert en flokk med villkveg. Øya var befolket fra rundt 500 f.Kr. til 1974. Swana var en gang hjemmet til et lite samfunn på opptil 30 personer. Den hadde til og med et skolehus med et halvt dusin barn som deltok. Samfunnet underholdt seg ved å fiske, enten fra land, eller ved å bruke robåtene sine i de korte periodene tidevannet tillot det. Mye av fangsten ble tørket og saltet i tørkehus, bygget av den lokale skifersteinen, utformet som langstrakte iglolignende steinhus, med en liten åpning i hver ende. Disse skeows (uttales skuse) lå tett inntil husene, og rader med sløyd og saltet fisk ble hengt fra pinner for å lufttørkes, omtrent som nordmenn har konservert torsk til tørrfisk i Lofoten i tusen år.
Redaksjon
Ordet brukes også til å betegne det kontor hvorfra et massemedium redigeres.
Aktiviteter og yrkesgrupper
I mange massemedier oppdeler man innholdet i redaksjonelt stoff, som redaksjonen står inne for, og annonser, som først og fremst annonsører, formidlingsbyråer og reklamebyråer står inne for. Men i Norge har den ansvarshavende redaktør personlig, juridisk og presseetisk, det fulle ansvar for alt innhold, både redaksjonelt stoff og reklame.
Swona
Historie
Frances Groome oppgir at det var 46 innbyggere i 1861, 47 i 1871, og 496 (!) i 1881. Det er ingen begrunnelse for den store økningen i 1881, og er antagelig en feilskrift for kun 49 innbyggere. Tidlig på 1930-tallet var det kun en familie igjen. Sommeren 1973 forlot Arthur Rosie øya og døde kort tid etter. Året etter forlot øya bror og søster James og Violet Rosie for å bo hos slektninger på South Ronaldsay. James døde i 1976 og Violet i 1984.
Redaksjon
Aktiviteter og yrkesgrupper
I massemedier ønsker redaksjonen som regel å verne om sin troverdighet og objektivitet og legger derfor stor vekt på at annonsørene ikke kan påvirke det redaksjonelle stoff og at reklame tydelig er identifisert som reklame. Prinsippene for dette er blant annet nedfelt i Redaktørplakaten, Vær Varsom-plakaten og Tekstreklameplakaten.
Yrkesgrupper
Mediearbeidsplasser er forskjellig oppbygget. Der er dog tradisjon for at de fleste redaksjonelle medarbeidere også er journalister eller tidligere journalister, selv om de nå besitter en annen post.
Swona
Historie
Båter ble bygget på øya i en årrekke. Den siste av disse, «Hood», kan fortsatt bli sett trukket godt oppover grusstranden. Den er ikke lenger sjødyktig, den har et hull i seg forårsaket av at de ville kyrne som har gnidd seg mot den. Restene av det siste huset som var bosatt kan sees i nordenden av øya på østsiden.
Redaksjon
Yrkesgrupper
Det typiske hierarki i en redaksjon har i spissen en ansvarshavende redaktør (i skriftlige medier kalt sjefredaktør), som har det juridiske ansvar og i visse tilfelle også det økonomiske ansvar. I større skriftlige medier har sjefredaktøren ofte flere andre sjefredaktører til å hjelpe seg. Herunder befinner seg en rekke andre redaktører eller redaksjonssjefer, som har ansvaret for de enkelte avdelinger og stoffområder. Til deres rådighet er journalistene og redaksjonssekretærene, hvor journalistenes oppgave er å få de enkelte historier hjem, mens redaksjonssekretærens ansvar er prioritering og utarbeidning av det samlede produkt, eventuelt i samarbeid med grafiske designere.